陳慧敏800蚊「淘」人拍MV
歌手陳慧敏前晚於香港藝術中心壽臣劇院舉行個人音樂會頭場，暌違7年再在港開騷的她，唱出《十年如一日》、《莫名哀傷》及《蔥蔥》等多首歌曲，並分享當年的100日孤身環球之旅，提到在印度恆河創作《浪》的感受，她說：「孭住支結他，喺度諗自己行咗呢10年，係值得？可惜？我覺得經歷咗咁多嘢，今日『浪』到呢個舞台上，好值得！」她坦言10年來過得不易，因沒有資金預算，自己在內地雲南以航拍機拍MV時，差點失控掉進海中，並說：「我仲用800蚊『淘』咗個師傅幫我拍MV，哈哈！」期間她換上一襲透視裝獻唱《趁我們還有》時，感動落淚。事後她說：「喊咗兩次，好嬲呀！」